section_heading: Kritike
paragraph_text: Istraživanje Yale sveučilišta, vođeno od 2000. – 2003. godine, potvrdilo je neke hipoteze Kübler-Ross modela, dok je neke opovrgnulo. U istom časopisu je izašlo nekoliko pisama koja se ne slažu s ovim modelom. Magazin Skeptic je objavio rezultate Instituta za oporavak od žalovanja koja su opovrgnula stadije žalovanja u ljudi koji žaluju za preminulim bližnjima. Također su doveli u pitanje metode istraživanja jer je koristila samo intervjue kojima su trebali uslijediti razni drugi načini prikupljanja informacija. Prijedlog drugih metoda su bili bihevioralne studije i dnevnici koje bi vodili terminalni bolesnici. Smatra se da ova teorija više prepisuje tugu nego što ju zapravo opisuje, a budući da je teorija dosta poznata, ljudi možda osjećaju pritisak da prođu kroz sve faze umjesto da dopuste da im se one prirodno dogode. U Kübler-Ross modelu okolina u kojoj se pacijent nalazi nije uzeta u obzir jer se smatra da ako je pacijent okružen pozitivnim iskustvima potpuno drugačije doživljava situaciju.